**Međunarodni stručni skup "Vremeplov : dječji odjeli jučer-danas-sutra"**

**Mjesto održavanja:** Osijek, Županijska komora, Europske avenije 13 – srijeda, 03. prosinca 2014.
**Organizator:** Gradska i sveučilišna knjižnica Osijek

**Tema skupa**: Organizacijom Međunarodnog stručnog skupa na temu: "Vremeplov-dječji odjeli jučer-danas-sutra" i izložbom plakata, Gradska i sveučilišna knjižnica Osijek obilježit će ovu značajnu obljetnicu i proslaviti 60. rođendan Odjela za rad s djecom i mladima. Navedeni odjel Gradske i sveučilišne knjižnice Osijek osnovan je 1954. godine kao drugi takav u Hrvatskoj.

**Ciljevi skupa su**:

* razmijeniti pozitivna iskustva i znanje knjižničara o radu s djecom i mladima
* ukazati na važnost rada s djecom i mladima te važnost dječjih odjela
* poboljšati uslugu rada s djecom i mladima u knjižnicama
* pružiti potporu knjižničarima za promicanje kulturno – animacijskih i edukativnih programa
* pridonijeti razvoju knjižnica kao kulturno-informacijskih središta, mjesto kulturnih susreta, zabave i društvenih događanja
* pridonijeti međunarodnoj suradnji i prepoznatljivosti u lokalnoj zajednici
* pridonijeti jačanju svijesti o važnosti knjižnice za pojedinca i zajednicu
* upoznati zajednicu s novim dostignućima i razvojem knjižničarske teorije i prakse
* promovirati ulogu knjižničarstva i knjižničara u Republici Hrvatskoj
* usporediti dobru praksu knjižnica u Republici Hrvatskoj, kao i nekim stranim državama u skladu sa svrhom knjižnice te potrebama korisnika
* pridonijeti prepoznatljivosti uloge narodnih knjižnica na nacionalnoj razini, u javnosti, tijelima vlasti i medijima.

**Programski odbor**: Dubravka Pađen-Farkaš, Inge Majlinger-Tanocki, Ljiljana Krpeljević, Svjetlana Mokriš, Suzana Biglbauer, Sanja Zavođa

**Organizacijski odbor**: Srđan Lukačević, Marijana Špoljarić, Marin Seleš, Sonja Roknić, Suzana Biglbauer, Sanja Zavođa

Na skupu će kroz predavanja i izlaganja na posterima uz domaće stručnjake biti prikazana iskustva i stranih izlagača iz Mađarske, Srbije i Makedonije.

**Pozivaju se svi zainteresirani sudionici da prijave izlaganja primjera dobre prakse.**

**Vrsta izlaganja:** pozvana izlaganja, primjeri dobre prakse i posterska izlaganja

**Sudjelovanje s izlaganjem –** Primjeri dobre prakse - Rok za prijavu30. rujna 2014. - (povratne informacije o prihvaćanju rada potencijalni sudionici dobiti će do 10. listopada 2014. g.)

**Posterska izlaganja** - Rok za prijavu30. listopada 2014. - (povratne informacije o prihvaćanju rada potencijalni sudionici dobiti će do 05. studenog 2014. g.) **VAŽNO**: uz prijavu poslati i kratki sažetak

**Sudjelovanje bez izlaganja** - **Rok za prijavu** 15. studeni 2014.

**Prijave za sudjelovanje** (poveznica na prijavu) Kotizacija se ne plaća. Informacije o cjelovitom programu bit će dostupne tijekom studenog 2014. godine na mrežnim stranicama Gradske i sveučilišne knjižnice Osijek, HKD-a i DKSiB.

Kako bi sudionicima Međunarodnog stručnog skupa koji planiraju noćenje što više olakšali organizaciju sudjelovanja, izdvojili smo nekoliko prigodnih smještaja u hotelima i hostelima. Za rezervacije i informacije o cijeni noćenja molimo obratite se direktno pružateljima usluga: [Hotel Osijek](http://www.hotelosijek.hr/), [Hotel Waldinger](http://waldinger.hr/), [Maksimilian privatni smještaj](http://www.maksimilian.hr/), [Hotel "Drava"](http://www.hotel-drava.com/), [Hotel "Silver"](http://hotel-silver.hr/), [Vienna smještaj](http://www.vienna-smjestaj.com/), [Regina](http://reginaosijek.hr/).